Han tok eksamen fra videregående skole i Austin i 1962 og fra University of Texas med bachelorgrad i psykologi. Det var på universitetet han fikk sitt oppnavn «Kinky», som var en referanse til hans krøllete hår. Som student dannet han også sin første gruppe, alltid med sære og humoristiske titler, som «Little Jewford», «Wichita Culpepper», «Rainbow Colors», «Snakebite Jacobs», «Big Nig», «Sky Cap and Panama Red». Etter sigende var valgene av rare navn noe som irriterte hans far som mente de var «negative, fiendtlige og sære», noe som for ham var ytterligere en grunn til å velge dem.